Ung kvinde udsat for røveriforsøg i Grenaa: Forsvarede sig og blev slået i ansigtet
Politiet efterlyser gerningsmand, der prøvede at frarøve en 21-årig kvinde hendes taske natten til søndag
En 21-årig kvinde var natten til søndag udsat for en rigtig ubehagelig oplevelse, da hun var på vej hjem fra byen i Grenaa.
Klokken 02.30 blev hun ved parkeringspladsen ved kirken for enden af Lillegade udsat for et røveriforsøg.
En ukendt person forsøgte at hive hendes taske fra hende, men han fik kun ødelagt tasken, som kvinden derefter brugte til at slå ud efter ham med.
Det fik manden til at slå ud efter hende, så hun blev ramt på kindbenet.
Kvinden løb herefter fra stedet og manden løb væk i retning mod kirken.
Var iført sorte Adidas joggingbukser med hvide striber, sort/mørkegrå hættetrøje med lys skrift på brystet – formentlig ”Northface”. Hætten var trukket op over hovedet og han gik let foroverbøjet for at skjule ansigt
Østjyllands Politi hører gerne fra eventuelle vidner til røveriforsøget. Ved du noget, kan politiet kontaktes på telefon 114.
Publiceret 28 October 2019 11:46